kardosdrur/scandi-wiki huggingface dataset:
PNC Park

PNC Park er et baseballstadion i Pittsburgh i Pennsylvania, USA, der er hjemmebane for MLB-klubben Pittsburgh Pirates. Stadionet har plads til 38.496 tilskuere, og blev indviet 31. marts 2001. Her erstattede det Pirates gamle hjemmebane, Three Rivers Stadium.

Eksterne henvisninger 

 Stadioninfo 

Baseballstadioner
Idrætsanlæg i USA
Pittsburgh
Los Angeles Dodgers

Los Angeles Dodgers (fra tiden i New York kendt som Brooklyn Dodgers) er et amerikansk baseballhold fra Los Angeles i Californien, der spiller i MLB-ligaen. Brewers hører hjemme i Western Division i National League og spiller sine hjemmekampe på Dodger Stadium.

Dodgers blev stiftet i 1883 i New York City under navnet Brooklyn Atlantics. Holdet var i Brooklyn bedst kendt under tilnavnet Dodgers, som det beholdt, da klubejeren i 1958 valgte at flytte det til Los Angeles, hvor det har hørt til siden. 

Dodgers har seks gange 1955, 1959, 1963, 1965, 1981 og 1988 vundet World Series, finalen i MLB-ligaen. Det første mesterskab blev vundet i New York som Brooklyn Dodgers.

Blandt de berømte centerfieldere i klubben var Fielder Jones

Eksterne henvisninger 

 Los Angeles Dodgers officielle hjemmeside 

Hold i Major League Baseball
Dodgers
Dodger Stadium

Dodger Stadium er et baseballstadion i Los Angeles i Californien, USA, der er hjemmebane for MLB-klubben Los Angeles Dodgers. Stadionet har plads til 56.000 tilskuere, og blev indviet 10. april 1962. Her erstattede det L.A. Memorial Coliseum som Dodgers hjemmebane.

Dodger Stadium har også en kortere periode været hjemmebane for det andet MLB-hold fra Los Angeles, Los Angeles Angels.

Eksterne henvisninger 

 Stadioninfo 

Baseballstadioner
Idrætsanlæg i USA
Bygninger, konstruktioner og anlæg i Los Angeles
Begrænset statsmagt

En begrænset statsmagt er en regeringsform, hvor enhver indblanding fra regeringen i borgernes personlige friheder og økonomiske gøren er begrænset til det minimale ved lov, som regel i en forfatning. Ideen om en lovmæssigt begrænset statsmagt har tæt sammenhæng med de klassisk liberale og libertære ideologier, og den minarkistiske statsform.

Princippet om en begrænset statsmagt er, i forskellige udstrækning, almindeligt anerkendt i den vestlige verden. Selve princippet har rødder i hebræisk ret og genfindes i f.eks. Magna Carta og Forfatningen for Amerikas Forenede Stater.

Liberalisme
Klassisk liberalisme
Ideologier
Anders Gravers Pedersen

Anders Gravers Pedersen (født 13. maj 1960) er en dansk formand og medstifter af Stop Islamiseringen af Danmark (SIAD), sammen med P.H. Bering og Stop Islamiseringen af Europa (SIOE). Han har bopæl i den nordjyske by Storvorde, hvor han bor sammen med sin kæreste og et barn.

Anders Gravers er uddannet butiksslagter, men lever af selvforsyning, såsom fremstilling af oste, pålæg, pølser, smør, brød, øl og vin, samt grøntsagsproduktion. Gravers' kæreste tjener pengene til andet forbrug.

Politisk historie 
SIAD stod bag borgerlisten Stop Islamiseringen af Danmark, som deltog i kommunalvalget i Aalborg i 2005. Listen fik 1172 stemmer.

Anders Gravers blev ikke inviteret med til vælgermøder i forbindelse med valget i 2007.

Læs også 
 Stop Islamiseringen af Danmark
 Stop Islamiseringen af Europa

Referencer 

Foreningsformænd fra Danmark
Mogens Rosenkrantz

Mogens Rosenkrantz (født ca. 1700, død 20. november 1778 på Palsgård) var en dansk adelsmand, gehejmeråd og justitiarius i Højesteret. Mogens Rosenkrantz tilhørte den såkaldte Glimminge-linje af den store Rosenkrantz-slægt. Han var søn af af Axel Rosenkrantz til Spøttrup (d. 1724) og Karen Reedtz (d. 1721). Han overtog efter faderens død dennes ejendom og synes ikke at have beklædt nogen embedsstilling, før han 1748 beskikkedes til assessor i højesteret. Samme år udnævntes han til etatsråd. 1754 blev han konferensråd og 1755 kammerherre. 1759 blev han deputeret for finanserne, var 1762-67 desuden medlem af Kommissionen til Landvæsenets Forbedring og arbejdede i den forbindelse meget for opdyrkningen og kolonisationen af de jyske heder. 1765 udgik han af den øverste finansstyrelse og udnævntes til justitiarius i højesteret. Samme år udnævnt til gehejmeråd. Han sad dog kun 4 år i dette betydningsfulde embede. 1766 blev han medlem af Lovrevisions-kommissionen og var tillige 1766-76 kurator for Vemmetofte Kloster. Han døde 1778 på Palsgård med en meget belastet økonomi. 1776 havde han måttet sælge Spøttrup. 1760 blev han Ridder af Dannebrog, 1763 fik han enkedronning Sophie Magdalenes orden l'Union Parfaite.

Han var gift 1. med Elisabeth Sophie von Holsten (1704-1738), 2. gang (9. juni 1747 i Ålborg Budolfi Kirke) med Christence Hornemann (1690-1763). I første ægteskab fødtes 2 sønner og 3 døtre. 

Danskere i 1700-tallet
Modtagere af l'union parfaite
Mogens
Højesteretspræsidenter fra Danmark
Godsejere fra Danmark
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Pest (by)

Pest (slovakisk: Pešť, kroatisk/slovensk: Pešta, serbisk: Пешта) er den østlige, flade del af Budapest, der udgør omkring to tredjedele af Budapests areal. Den er delt fra Buda, den anden del af Budapest, af Donaufloden. Blandt de vigtigste dele er Indre by, inklusiv det Ungarske parlament, Byparken, Heltenes plads og Andrássy út.

I daglig tale på ungarsk bruges Pest ofte som synonym for hele byen Budapest.

Se også 
 Provinsen Pest

Eksterne links 
 Pest på Wikivoyage

Budapest
Bydele
Flitteraks

Flitteraks (Melica) er en slægt med ca. 50 arter, som er udbredt i de fleste af de tempererede og substropiske egne af verden. Det er staudegræsser med krybende jordstængler og lange, oprette skud, som bærer blomster og senere frø. Bladene er flade. Blomsterstanden er en åben og kun svagt forgrenet top, der består af småaks. Hvert småaks rummer 2-4 blomster, hvoraf dog de øverste 1-2 er omdannet til et myrelegeme. Yderavnerne er rødlige, og dækbladene er uden stak. Nogle Flitteraks danner løgagtige knolde i jorden.

 Enblomstret flitteraks (Melica uniflora)
 Håret flitteraks (Melica ciliata)
 Nikkende flitteraks (Melica nutans)
Enblomstret flitteraks

 
Enblomstret flitteraks (Melica uniflora) er et 30-45 cm højt græs, der vokser i åben skov og krat. Bladene er overhængende, flade og linjeformede. Blomsterstanden er en ensidigt forgrenet top med enkeltvis siddende småaks.

Beskrivelse 
Enblomstret flitteraks er et flerårigt græs med en blødt overhængende og tæppedannende vækstform. Bladene er flade og linjeformede, lysegrønne på begge sider og ganske svagt hårede. Blomstringen sker i maj-juni, hvor de blomsterbærende skud hæver sig højt over bladdækket. Blomsterstanden er en åben, ensidigt forgrenet top med udspærrede eller helt oprette grene, der hver især bærer 1-6 småaks. Frugterne er nødder med blivende yderavner.

Rodnettet består af krybende jordstængler og trævlede, grove rødder.

Højde x bredde og årlig tilvækst: 0,45 x 0,45 (45 x 45 cm/år), heri ikke medregnet skud og blade fra jordstænglerne.

Hjemsted 

Enblomstret flitteraks er udbredt i Nordafrika, Mellemøsten, Lilleasien, Kaukasus og det meste af Europa. I Danmark er den almindelig i Østjylland og på Øerne, og i øvrigt sjælden eller helt manglende.

Arten regnes for at tilhøre plantesamfundet Galio odorati-Fagetum, og den foretrækker et skyggefuldt voksested under løvskov, gerne i kystnære eller andre egne med høj luftfugtighed. Jordbunden skal helst være fugtig, omtrent neutral og med et nogenlunde højt indhold af mineralske gødningsstoffer.

I Ename-skoven i Flandern findes arten sammen med andre repræsentanter for gammel skovbund: alm. bingelurt, firblad, guldnælde, klokkeskilla, desmerurt, fladkravet kodriver, hvid anemone, liden singrøn, lundfredløs, påskelilje, skovstar, skovviol, smalbladet mangeløv, stor konval og Veronica montana (en ærenpris-art).

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Skovbundsplanter
Flitteraks
Slaget ved Mohács

Slaget ved Mohács (ungarsk mohácsi csata eller mohácsi vész) var et slag udkæmpet den 29. august 1526 nær Mohács i Ungarn. I slaget blev styrker fra Kongeriget Ungarn ledet af Kong Ludvig 2. af Ungarn og Böhmen slået af styrker fra det Osmanniske Rige ledet af Sultan Süleyman 1.

Den osmanniske sejr førte til en deling af Ungarn i adskillige årtier mellem det Osmanniske Rige, Habsburgerne og fyrstendømmet Transylvanien. Ludvig 2. døde, da han flygtede fra kamppladsen; det blev slutningen af det Jagiellonske dynasti, hvis landkrav blev overtaget af habsburgerne ved et giftermål med Ludvigs søster.

Kilder

Eksterne kilder/henvisninger 

 The Fall of The Medieval Kingdom of Hungary: Mohacs 1526 – Buda 1541 

Landslag
Ungarns historie
Slag med deltagelse af Osmanniske Rige
Kia Cerato

Kia Cerato (uden for Europa kaldet Kia Spectra), er en lille mellemklassebil den sydkoreanske Kia-koncern.

Den afløste Kia Shuma i 2004, og blev i 2008 afløst af Kia cee'd.

Den findes som 4-dørs sedan og 5-dørs hatchback, og med 2 benzin- og 3 dieselmotorer, og placerer sig størrelsesmæssigt mellem minibilen Kia Rio og den store mellemklassebil Kia Magentis.

Motorer

Kilder og eksterne henvisninger 

Cerato
Små mellemklassebiler
Biler introduceret i 2004
Biler fra 2000'erne
Forhjulstrukne biler
Pengeinstitut

Et pengeinstitut er en fællesbetegnelse for række finansielle virksomheder, herunder banker, sparekasser og andelskasser.

Se også 
Liste over danske pengeinstitutter efter størrelse 

Bankvirksomhed
Banker
Luftens Herskerinde

Luftens Herskerinde (Originaltitel: La fanciulla dell'aria) er en italiensk film fra 1923, instrueret af Alfred Lind. Emilie Sannom spillede hovedrollen.

Eksterne henvisninger 
 

Film fra 1923
Film fra Italien
Sommerfuglekys

Et sommerfuglekys er et kærtegn med (et blinkende øjes) øjenvipper, som regel mod et andet menneskes kind eller øvrige ansigt.
Når de to rækker af øjenvipper i hurtig bevægelse gentagne gange strejfer huden, kan det give modtageren en let kildrende fornemmelse.
Et sommerfuglekys er som regel et tegn på kærlighed og intimitet. Det forekommer typisk blandt elskende og mellem voksne og små børn.

Navnet skyldes formentlig en opfattet analogi mellem øjets blinken og en sommerfugls flappen med vingerne.
Sommerfuglekysset er ikke et kys i egentlig forstand, da det ikke produceres med læberne.

Kærtegn
Slaget ved Marietta

Slaget ved Marietta blev udkæmpet i Cobb County, Georgia under Atlanta-kampagnen i den amerikanske borgerkrig. Slaget blev udkæmpet mellem den 9. juni og den 3. juli 1864 mellem unionshæren under generalmajor William Tecumseh Sherman og konfødererede styrker under general Joseph E. Johnston, som var forskanset nær Marietta. Der blev udkæmpet en række kampe i løbet af denne fireugers periode, herunder slagene ved Pine Mountain (14. juni), Gilgal Church (15. juni), Kolb's Farm (22. juni) og Kemmesaw Mountain (27. juni). Sherman tvang Johnston til at trække sig delvist tilbage den 18. juni for at beskytte sine forsyningslinjer, men unionsstyrkerne sejrede først endeligt den 3. juli.

Referencer 
 
 Animeret fortælling om slaget ved Atlanta 

Slag i den amerikanske borgerkrig i Georgia
Stefan 1. af Ungarn

Stefan 1. af Ungarn (ungarsk: I. (Szent) István) (født 967/969/975, Esztergom, Ungarn, død 15. august 1038, Esztergom-Szentkirály eller Székesfehérvár, Ungarn), var Storfyrste over Magyarerne (997-1001) og den første konge af Kongeriget Ungarn (1001-1038). 

Stefan blev født med det hedenske navn "Vajk", men blev døbt som kristen og givet navnet "Stefan" (István på ungarsk) i hans barndom. Efter faderens død, Géza, blev Stefan Storfyrste af Magyarerne. Han konsoliderede sit styre ved at besejre familiemedlemmet Koppány, der også gjorde krav på tronen. Kort derefter på juledag i år 1001, modtog han en krone fra paven og blev dermed den første konge af Ungarn. Stefan udvidede sit regeringsområde til det pannoniske bassin med magt ved at besejre flere lokale høvdinge. Han holdt fred med det Tysk-romerske rige i de første tre årtier af sin regeringstid, og senere modstod han angrebene fra kejser Henrik 3..

Se også 
 Ungarns regenter

Referencer

Eksterne links 

Konger af Ungarn
Huset Árpád
Clash of the Champions

Clash of the Champions var et tv-program produceret af World Championship Wrestling, der blev vist fra 1988 til 1997. Tv-programmet indeholdt wrestlingkampe af en kvalitet, der ellers normalt kun blev vist på pay-per-view, i samme stil som World Wrestling Federation's Saturday Night's Main Event. 

Den første udsendelse blev sendt live d. 27. marts 1988 under navnet Clash of Champions. Det var Jim Crockett Promotions, en del af National Wrestling Alliance, der stod for den første udgave af tv-programmet. Senere samme år blev Jim Crockett Promotions dog opkøbt af Ted Turner og omdøbt World Championship Wrestling. Da WCW trak sig ud af NWA i 1991, blev man nødsaget til at kalde tv-programmet for Clash of the Champions. 

WCW fortsatte med at sende tv-programmet ind til 1997 og i alt 35 episoder blev produceret. Den sidste episode fandt sted d. 21. august 1997. Samme år havde WCW begyndt at sende live pay-per-views hver måned, mens organisationen desuden havde to ugentlige tv-programmer (Monday Nitro og WCW Saturday Night). Det var derfor ikke længere nødvendigt at have Clash of the Champions, der primært blev brugt til at lukke hullet mellem pay-per-views.  

Wrestling
World Championship Wrestling
Esztergom

Esztergom (; ) er en by i Ungarn med beliggenhed i Komárom-Esztergom-provinsen, ca. 50 km nord for Budapest og direkte ved Donau. Donau danner landegrænse og den historiske bro, Mária Valéria-broen, som fører over Donau til Štúrovo, er grænseovergang til Slovakiet. Byen har  indbyggere.

Geografisk placering

Historie

Seværdigheder

Esztergoms venskabsbyer 
  Espoo, 1974
  Štúrovo, 1991
  Bamberg, 1992
  Cambrai, 1992
  Ehingen, 1992
  Maintal, 1993
  Gniezno, 1994
  Mariazell, 2002
  Canterbury, 2004
  Szekszárd, 2007

Galleri

Referencer

Eksterne henvisninger 
 Hjemmesiden esztergom.hu 

Byer i Ungarn
Byer ved Donau
Skovby Kirke (Skanderborg Kommune)

Skovby kirke ligger i Skanderborg Kommune (før 2007 Galten Kommune); indtil Kommunalreformen i 1970 lå det i Framlev Herred (Århus Amt Østjylland).
Kor og skib er opført i romansk tid af granitkvadre over skråkantsokkel. Begge de retkantede døre er i behold, norddøren tilmuret, syddøren i brug. Mod nord ses tilmurede romanske vinduer. Korets romanske østvindue er i brug men udvidet i lysåbningen. Tårnet er opført i sengotisk tid, våbenhuset er fra 1887, da kirken gennemgik en større renovering.

Kor og skib har bjælkeloft, korbuen er pudset med begge kragbånd er bevarede. Tårnets underrum har otteribbet hvælv og står i forbindelse med skibet ved en spidsbue. Tårnrummets hvælv har ribbedekorationer og motivet med Pelikanen som hugger sig i brystet for at føde sine unger. Alterbordet dækkes af paneler fra 1500-tallet. Altertavlen er fra omkring 1600, maleriet er fra begyndelsen af 1800-tallet. Prædikestolen er fra 1601 og signeret Moten Sneker.

Den romanske granitfont har fire stående løvepar med fælles mandshoved, den firkantede fod har hjørnehoveder og løver i felterne (Mackeprang s.234). Fonten er registreret i Mackeprang – Nord og Sønderjylland – Østjyske løvefonte – Den klassiske type – Galtengruppen.

Eksterne kilder/henvisninger 

 Skovby Kirke  på nordenskirker.dk
 Skovby Kirke på korttilkirken.dk
 Skovby Kirke på danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Amt
Kirker i Århus Stift
Sporup Kirke

Sporup kirke ligger i Sporup Sogn, Favrskov Provsti (Århus Stift). Sognet ligger i Favrskov Kommune; indtil Kommunalreformen i 1970 lå det i Gjern Herred (Skanderborg Amt).

Kor og skib er opført i romansk tid af granitkvadre over skråkantsokkel. Nordportalen er bevaret med glat tympanonfelt, der er udhugget i én sten med bueslaget. Tårnet blev opført i 1866, da kirken gennemgik en større restaurering og omsætning af murværket.

Da kirken blev istandsat i 1966-67 fandt man en runesten under kirkegulvet ved kirkens tilmurede syddør. Stenen er nu opstillet i våbenhuset, på stenen står: "Thorkil Swidbalke rejste denne sten efter sin fader Toke. Han ejede skib med arne."

Korbuen er bevaret med profilerede kragsten og sokkel. I sengotisk tid fik kor og skib indbygget krydshvælv. I korhvælvets østkappe er afdækket kalkmalerier fra omkring 1500, en enhjørning og en løve. Altertavlen er fra 1676 og har navnetræk for Christen Fischer og Mette Harder. Prædikestolen er ligeledes fra 1676.

Den romanske granitfont har på kummen løver om fælles mandshoved

Eksterne kilder og henvisninger 

 Sporup Kirke  hos nordenskirker.dk
 Sporup Kirke hos KortTilKirken.dk
 Sporup Kirke hos danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Skanderborg Amt
Kirker i Århus Stift
Herman Li

Herman Li (, født 3. oktober 1976 i Hong Kong) er guitarist og korsanger i power metal-bandet DragonForce. 

Li benytter Ibanez E-Gen18-guitarer, og hans spillestil er karakteriseret som tempofyldt med udbredt brug af whammy bar, sweep-picking og tapping. Lis guitarspil er inspireret af rock, metal samt lyde fra forskellige computerspil, eksempelvis i nummeret "Through the Fire and Flames", hvor lyde fra computerspillet Pac-Man er benyttet som inspiration. Samme nummer er at finde i Guitar Hero.

Herman Li er venstrehåndet, men har lært at spille højrehåndet. Den 9. maj 2010 meddelte Li via Facebook, at han havde modtaget en specialdesignet Ibanez 7-strenget guitar.

Eksterne henvisninger 

 Om Li hos DragonForce

Guitarister fra Kina
Sangere fra Kina
DragonForce
Apple Lossless

Apple Lossless (også kendt som Apple Lossless Encoder, ALE, eller Apple Lossless Audio Codec, ALAC) er et lyd-codec udviklet af Apple Inc. til datakomprimering af digital musik uden tab. Apple Lossless har ingen DRM, men dette kan blive tilføjet, lige som det kan med andre QuickTime-formater.

Apple påstår, at musikfiler komprimeret med Apple Lossless codec'et bruger omkring halvt så meget harddiskplads, som ukomprimerede datafiler ville bruge. 

Apple Lossless blev introduceret som en del af QuickTime 6.5.1 28. april 2004 og har været med siden iTunes 4.5.

Se også FLAC, som er et andet tabsfrit lydkomprimeringscodec.

Frie audio codecs
Landkreis Eichstätt

Landkreis Eichstätt er en Landkreis i den nordligste del af  Regierungsbezirk Oberbayern i den tyske delstat Bayern.

Geografi 
Landkreises Eichstätts område omfatter den sydlige del af Fränkische Alb og den centrale del af Altmühldalen. Altmühl når ind i området ved  Solnhofen, løber først mod øst, og senere mod nord, og forlader kreisen øst for Beilngries. I den sydligste del strejfer  Donau, og i nordøst  Main-Donau-Kanalen landkreisens område.

Nabolandkreise 
Landkreis Eichstätt grænser i nord til  Landkreisene Roth og Neumarkt in der Oberpfalz, mod øst  Landkreis Kelheim, mod syd  landkreisene Pfaffenhofen an der Ilm og Neuburg-Schrobenhausen og kreisfri by Ingolstadt og mod vest landkreisene Donau-Ries og Weißenburg-Gunzenhausen.

Byer og kommuner 
Kreisen havde   indbyggere pr.    

Verwaltungsgemeinschafte
 Eichstättmed kommunerne  Pollenfeld, Schernfeld ogWalting
 Eitensheimmed kommunerne  Böhmfeld og Eitensheim
 Nassenfelsmed kommunerne Adelschlag, Egweil og Nassenfels (Markt)
 Pförringmed kommunerne  Mindelstetten og Oberdolling og Pförring (Markt)

Kommunefrit område  (ubeboet)
 Haunstetter Forst (5,42 km²)

Eksterne henvisninger
Gamereactor

Gamereactor er et skandinavisk magasin, der hovedsagligt beskæftiger sig med computerspil og konsolspil. Magasinet, som er gratis, udkommer ti gange om året og kan hentes  i en række butikker der sælger computer- og konsolspil, som fx GameStop. Det udkommer i starten af hvert måned, dog ikke i Januar og Juli.

Bladet blev startet i 1998 i Danmark af Morten Reichel og Claus Reichel, under navnet Gamez.dk. Efter fem år ændrede bladet navn til GameReactor og udkom nu også i  Norge og Sverige. Siden 2007 har Gamereactor også eksisteret i Finland, og siden 2009 har hjemmesiden også eksisteret i Tyskland, hvor der i 2011 også er kommet et fysisk blad.  Siden 2010 har hjemmesiden også eksisteret i en Italiensk og Spansk version. Selskabet har hovedkvarter på Strandvejen 72 st. mf, 2900 Hellerup, Danmark.

Gamereactor.dk er magasinets hjemmeside, der udover at have et forum også lader brugerne skrive brugeranmeldelser, kommentere nyheder og anmeldelser og holde en blog. 

Her er det også muligt at se Gamereactors web-TV, GRTV.

Bladet anmelder nye computerspil i hvert blad og på hjemmesiden. Desuden giver Gamereactor spillet en score fra 1 til 10, hvor 10 er det bedste.

Der er i 2011 kommet en mere familie orienteret udgave der hedder GR Play, der indeholder et mere forenklet layout, og indhold, inkl. brevkasse, der er langt mere rettet imod yngre computerspillere og familier. Brevkassen er primært (men ikke kun) beregnet for forældre der gerne vil have råd omkring computerspil til børn og familien.

Gamereactor findes udover den fysiske udgave og online udgave også som App til både Iphone, Android smartphones samt Samsungs Smart TV. Herudover udgives et interaktivt Ipad magasin der er en specialversion med elementer fra både det fysiske blad såvel som fra hjemmesiden. Ipad magasinet, Android, Iphone og Samsung Smart TV app findes på alle de otte sprog som magasinet dækker ultimo April 2012.

Eksterne henvisninger 
Gamereactor – Gamereactor Danmark

Tidsskrifter om computerspil
Etableret i 1998
MyArtSpace.dk

MyArtSpace.dk er et dansk web community for kunstnere. 

Sitet åbnede for offentligheden i juni 2007 og blev oprindeligt stiftet af Leon Jeppesen og Knud Østerbye. Siden hen er Christopher Kjerholt og Thomas Vestergaard blevet tilknyttet.

Eksterne henvisninger
MyArtSpace.dk

Community Sites
Guttation

Guttation er den dråbedannelse på bladspidser eller langs bladrande, som skyldes safttrykket i plantens vedkar.

Om natten foregår der så godt som ingen transpiration. Det skyldes dels at den relative luftfugtighed er meget høj, og dels at planterne i reglen har spalteåbningerne lukket om natten. Når der er høj vandmætning i jorden, trænger der vand ind i planternes rødder, drevet af osmotiske kræfter (mængden af opløst stof er højere inde i roden end udenfor den). Vandet ophobes i planten og fremkalder et let overtryk i roden. Dette overtryk presser vandet ud gennem særlige organer i bladspidsen eller langs bladranden, og derved dannes der dråber. Det er altså rodtryk og ikke undertryk, forårsaget af fordampningstab, som skaber energien bag denne proces.

Guttationsdråberne kan indeholde en række forskellige, organiske stoffer, først og fremmest sukkerstoffer, og opløste, mineralske næringsstoffer samt kaliumioner. Når dråberne tørrer ind, kan disse opløste stoffer danne en hvid skorpe på bladets overflade.

Hvis man finder høje koncentrationer af kvælstof i guttationsvæsken, er det et tegn på overgødskning. Den overskydende mængde kvælstof må derfor udvaskes af jorden ved vanding med store vandmængder for at undgå svidningsskader på planterne. Det kan senere føre til vandforurening, men det er den enkleste måde at genskabe balancerede forhold i jorden.

Guttation må ikke forveksles med dugdannelse, som skyldes fortætning af atmosfærens vanddamp på planternes overflader. Modsat guttation findes dugdråber overalt på planten.

Se også 
 Jordbund

Noter 

Botanik
Nokia 5310

Nokia 5310 XpressMusic er en mobiltelefon fra Nokia, som er 9,9 mm tyk. Den har et 2 tommer stort display med en opløsning på 240 x 320.

Den er tiltænkt unge musikelskere, og har sin egen dedikerede lydchip for bedre lyd, og bedre batterilevetid. Således kan Nokia 5310 XpressMusic spille musik uafbrudt i 18 timer på en fuld opladning.

Derudover har den dedikerede musiktaster i venstre side af skærmen, dels til nemmere musikafspilning, dels til udstråling af at det er en musikmobil.

Indhold i salgspakken 
Indholdet i salgspakken til Nokia 5310 er ifølge Nokias hjemmeside:
 Nokia 5310 XpressMusic telefon
 Batteri BL-4CT (860mAh)
 AC-3 Oplader
 HS-45 Stereo headset med AD57
 CA-101 micro USB kabel
 2GB Memerycard

5310